
Ambillah Bahagianmu 
Dengan Jalan Zuhud 

Disampaikan Al-Sayyid Syeikh Muhyiddin Abdul Qadir Al-Jailani, 
di Madrasah al-Ma’murah, hari Selasa, 5 Syawal, 545H. 


KEINGKARANMU kepada Allah akan membuat engkau tersingkir 
daripada-Nya. Kembalilah engkau kepada-Nya, sebelum engkau dipukul 
dan dihina, sehingga engkau akan dikuasai oleh liku-liku kehidupan yang 
penuh malapetaka dan kesengsaraan, kehidupan yang penuh ujian dan 
cubaan. Ketika engkau merasakan hidangan malapetaka, maka di sana 
tidak akan engkau rasakan sedikit dosapun. Janganlah engkau terlalu 
gembira dengan apa yang engkau perolehi, kerana ia adalah sesuatu 
yang akan musnah dalam waktu dekat. Ingatlah firman Tuhanmu, yang 
berbunyi: 

Ertinya: 

"Tatkala mereka melupakan peringatanyang telah diberikan kepada 
mereka, Kami pun membukakan semua pintu (kesenangan) buat 
mereka, sehingga apabila mereka bergembira dengan apa yang 
diberikan kepada mereka. Kami akan menariknya daripada mereka 

dengan secava tiba-tiba, maka ketika itu mereka terdiam berputus 

asa. 

(Al-An'am: 44) 

Segala yang ada di sisi Allah itu akan engkau perolehi dengan 
kesabaran. Oleh yang demikian, Allah Taala menguatkan perintah untuk 
bersabar. Kemiskinan itu tidak akan berkumpul dengan kesabaran, kecuali 
dalam hak orang mukmin. 

Orang-orang yang mencintai Allah itu akan diberi-Nya ujian, 
lantas mereka bersabar serta mempunyai semangat dan dorongan 
untuk melakukan kebaikan-kebaikan dalam keadaan mereka sedang 
menghadapi cubaan atau ujian. Dan mereka bersabar atas sesuatu yang 
baru datang kepada mereka daripada Allah Taala. 

Andaikata bukan kerana kesabaran, nescaya kamu tidak akan melihat 
aku di sisimu, sebagai seorang yang menjaring burung. Dari suatu malam 
ke malam yang lain, kedua-dua mataku terbuka dan kedua-dua kakiku 
bebas tanpa ikatan. Pada siang hari mataku tertutup dan kedua-dua 
kakiku terbelenggu dalam suatu perangkap. Semuanya itu aku lakukan 
adalah demi kebaikan kamu semua, sementara kamu tidak mengetahuinya, 
andainya tidak diredhai oleh Allah. 

Semuanya itu adalah kerana taat kepada Allah. Jika tidak, apakah 
ada orang yang berakal yang melakukan ikatan di negeri ini dan bergaul 
dengan penduduknya, sedangkan di kalangan mereka telah merebak 
sifat nya', munafik, kezaliman serta banyaknya harta syubhat dan haram. 

Begitu ramai orang yang mengingkari nikmat-nikmat Allah dan 
menggunakan nikmat itu untuk melakukan perbuatan maksiat dan 
kezaliman. Malahan ramai pula orang yang lemah di rumahnya dan 
menjadi orang yang bertakwa di kedainya. Ada pula orang-orang 
yang atheis dalam minumannya, mengaku seorang yang jujur dalam 
jawatannya. 

Seandainya bukan kerana adanya hikmah (kebijaksanaan) nescaya 
akan aku utarakan kepadamu mengenai apa yang ada di rumahmu. 
Tetapi aku mempunyai beberapa dasar yang memerlukan bangunan dan 
beberapa orang anakyang memerlukan pendidikan. 

Seandainya aku membukakan sebahagian daripada rahsia yang ada 
pada aku, maka ia akan menyebabkan berlakunya perpisahan antara aku 

dengan kamu semua. Aku amat memerlukan dalam menghadapi semuanya 
ini sedangkan aku berada di dalamnya kekuatan para Nabi dan Rasul. Aku 
memerlukan kesabaran yang dimiliki oleh orangyangterdahulu, semenjak 
Nabi Adam hinggalah masa kini. Aku memerlukan kekuatan Tuhan. 

"Ya Allah...! Aku berharap kepada perlindungan-Mu, pertolongan-Mu 
dan Redha-Mu. Amin...!” 


Wahai hamba...! Kamu bukan diciptakan untuk kekal dan bersenang- 
lenang serta bergembira ria di permukaan bumi. Maka ubahlah apa-apa 
yang dibenci oleh Allah yang ada pada dirimu, menjadi keredhaan-Nya. 
Engkau telah menerima perintah untuk taat kepada Allah dengan ucapan: 

Ertinya: 

"Tiada Tuhan (yang berhak untuk disembah) melainkan Allah, 
Muhammad adalah pesuruh Allah." 


Bagaimanapun, ucapan ini belum memberi erti apa-apa bagimu, 
sebelum kamu melengkapkannya dengan hal-hal lain. Iman adalah ucapan 
dan tindakan, yang tidak akan diterima dan tidak bermanfaat bagimu j ika 
engkau gandingkannya dengan kemaksiatan, kesalahan dan menentang 
Allah. Malahan kamu sentiasa melakukan hal seperti itu, meninggalkan 
solat, puasa, tidak membayarkan zakat dan meninggalkan amal kebajikan. 

Jika demikian, manakah manfaat syahadatain atau pengakuan 
yang sudah engkau ikrarkan itu...? Apabila kamu sudah mengucapkan: 
<ii)l VI 4JI V bermakna kamu telah mengaku. Ditanyakan lagi: "Wahai 
orang yang mengucap, apakah kamu mempunyai bukti...? Kalau ada 
apakah buktinya...?” Bukti pengakuan itu ialah mematuhi segala perintah 
dan menjauhi segala larangan, sabar terhadap ujian dan pasrah terhadap 
ketentuan atau takdir Allah. Inilah bukti pengakuan itu, namun apabila 
semua ini engkau lakukan, ia juga tidak akan diterima kecuali dengan 
keikhlasan semata-mata kerana Allah. Tidak diterima suatu ucapan 
tanpa amal, dan tidak diterima amal tanpa keikhlasan dan sesuai dengan 
sunnah Allah. 

Beri kelapanganlah orang-orang miskin dengan sebahagian hartamu, 
janganlah kamu menolak orang-orangyang meminta ketika kamu mampu 
memberinya sesuatu, baik banyak atau sedikit. Lakukanlah sifat suka 

memberi, kerana perbuatan itu amat dicintai oleh Allah, dan bersyukurlah 
kepada Allah, yang telah membuatmu mampu untuk memberi. 

Celakalah engkau...! Jika yang meminta itu merupakan hadiah dari 
Allah untukmu, sedangkan kamu mampu untuk memberinya. Bagaimana 
kamu boleh menolak hadiah yang diberikan oleh pemberinya. Sementara 
engkau merengek dan menangis memohon kurnia-Nya...? 

Apabila datang seorang peminta-minta, dan ternyata hatimu sedang 
keras untuk memberinya, bermakna bahawa tangis dan rengekanmu itu 
tidak ikhlas kepada Allah. Bagiku, rengekan pertama dilakukan dengan 
batin, lalu dengan hati kemudian dengan anggota badan di dalam kebaikan. 

Jika engkau masuk kepadaku, maka masuklah kamu sementara 
kamu telah melepaskan ilmu-ilmumu, amalmu, mulutmu, nasabmu 
dan pangkatmu, serta melupakan harta dan keluargamu. Berdirilah di 
hadapanku dengan hati yang kosong selain daripada al-Haq, sehingga 
Dia akan memberi pakaian dengan hampir kepada-Nya, anugerah dan 
nikmat-Nya. 

Apabila engkau mengamalkan ini ketika masuk kepadaku, maka 
engkau tak ubahnya bagaikan seekor burung yang pergi pada waktu 
pagi dengan perut kosong dan pulang ke sarangnya pada waktu petang 
dengan perut kenyang. Cahaya hati adalah dari cahaya Allah. Oleh yang 
demikian, maka Rasulullah s.a.w. bersabda: 



Ertinya: 

"Takutlah engkau akan firasatorang mukmin, kerana sesungguhnya 

ia melihat dengan Nur Allah Azza Wa Jalla." 

(RiwayatAt-Tirmizi (3127) sangat dhaif) 

Wahai orang fasiq.J Takutlah kamu kepada orang mukmin, dan 
janganlah kamu masukkepadanya sedangkan diri dan jiwamu berlumuran 
najis kemaksiatan, kerana orang mukmin itu melihat dengan cahaya 
Allah akan segala sesuatu yang ada di dalam dirimu dan apa yang engkau 
lakukan. 

Mukmin itu melihat kesyirikan dan kemunafikan, melihat perbuatan 
yang engkau sembunyikan di dalam bajumu, ia melihat keburukanmu, 
kesombonganmu dan kekejian perbuatanmu. Barangsiapa yang tidak 


OD 



Lautan Hikmah Kekaslh Allah s.w.t. 


melihat keuntungan maka ia tidak beruntung. Engkau adalah orang yang 
bodoh, dan bergaul dengan orang-orang yang bodoh. Ada orang yang 
bertanya: "Sampai bilakah kebutaan itu...?" Maka ia menjawab: "Sampai 
kamu pergi menemui seorang tabib dan kamu berbantal di rumahnya, 
kamu bersangka baik kepadanya, kamu hilangkan tuduhan kepadanya 
dari hatimu, kamu ambil anak-anakmu dan kamu duduk di pintunya, 
kemudian kamu bersabar atas proses pengubatan yang dilakukannya 
terhadapmu.” 

Ketika itu hilanglah kebutaan daripada kedua-dua belah matamu, 
berhina dirilah kamu kepada Allah, semoga Allah memenuhi semua 
keperluanmu. Janganlah engkau hitung-hitung kerugian amal yang engkau 
lakukan kerana-Nya. Tutuplah pintu semua makhluk dan bukalah pintu 
antara engkau dengan Dia. Akuilah semua dosa-dosa dan kesalahanmu 
serta kemukakanlah alasan dari kesalahan dan kelalaianmu. Sementara 
itu, yakinlah engkau, bahawa tiada yang memberi manfaat mahupun 
mudarat, tiada yang memberi dan tiada pula yang mencegahnya, kecuali 
Dia. Pada saat itu hilanglah kebutaan mata hatimu dan tergeraklah mata 
dan mata hatimu. 

Wahai hamba...! Kedudukan itu tidak ditentukan oleh kekasaran 
pakaian dan makananmu. Ia ditentukan oleh kezuhudan hatimu. Yang 
pertama sekali dipakai oleh orang yang jujur dalam berpakaian adalah 
bulu (suf), lambang kebersihan batin yang terlihat pada zahirnya. 

Pakaian itu dikenakannya kepada batinnya, kemudian kepada hatinya, 
kemudian kepada anggota badannya, sehingga semua itu diselubungi 
oleh pakaian yang kasar, maka datanglah tangan belas kasihan, tangan 
kasih dan kenikmatan, yang mengubah semuanya kerana siraman itu. 
Menanggalkan dirinya dari pakaian kegelapan dan memindahkannya 
kepada pakaian kegembiraan. Seksaan berubah menjadi nikmat, kebencian 
berubah menjadi kegembiraan, ketakutan berubah menjadi keamanan, 
jauh berubah menjadi dekat, manakala miskin berubah menjadi kaya. 

Wahai hamba...! Ambillah bahagianmu dengan jalan zuhud, bukan 
dengan jalan kegembiraan. Orang yang makan sambil menangis akan 
mempunyai hikmah yang berbeza dengan orang yang makan sambil 
tertawa. Makanlah semua bahagianmu itu sementara hatimu sentiasa 
bersama Allah, maka engkau akan selamat daripada kejahatannya. Jika 
engkau memakannya dari tangan tabib, maka hal itu adalah lebih baik, 

daripada engkau makan sendiri akan sesuatu yang tidak engkau ketahui 
asal-usulnya, sesuatu yang akan mengeraskan hatimu. 

Amanah akan hilang dari sisi kamu, dan kasih sayang akan musnah 
dalam pergaulan kamu. Hukum syarak adalah amanah bagi kamu, yang 
telah kamu tinggalkan dan kamu khianati. 

Celakalah kamu...! Jika kamu tidak memegang amanah itu. Jika kamu 
tidak memegangnya, maka air mata akan turun daripada kedua-dua 
belah matamu dalam waktu terdekat. Jalan itu berada di tangan dan 
kakimu, sementara Allah al-Haq menutup pintu rahmat- Nya terhadapmu. 
Diturunkan-Nya kekerasan dan kesombongan ke dalam hati makhluk-Nya 
terhadap kamu, serta menghalang semua makhluk-Nya untuk memberi 
kepadamu dan mentaati kamu. 

Peliharalah kepalamu terhadap Tuhanmu, takutlah kepada seksaan- 
Nya kerana seksaan-Nya itu amat pedih. Dia menyeksamu dengan apa 
yang sudah diamanahkan-Nya kepadamu, dari kesihatanmu, kejahatanmu 
dan kesombonganmu. Takutlah kamu kepada-Nya kerana la adalah Tuhan 
langit dan bumi. 

Peliharalah kenikmatan yang dikurniakan-Nya dengan syukur. 
Terimalah perintah dan larangan-Nya dengan mendengar dan 
mentaatinya. Terimalah kesulitan dan cubaan itu dengan sabar, serta 
hadapilah kemudahan itu dengan syukur. 

Demikianlah yang diamalkan oleh orang-orang sebelum kamu, dari 
kalangan para Nabi dan Rasul mahupun orang-orang soleh. Mereka 
bersabar terhadap kesulitan dan kesusahan dan bersyukur atas nikmat. 
Berdirilah kamu menghadapi bencana kederhakaanmu yang diberikan- 
Nya, dan makanlah kamu dengan janji ketaatan kepada-Nya 17 ^ serta jagalah 
kaedah dan sempadannya. Apabila engkau memperolehi kemudahan, 
maka bersyukurlah...! Apabila datang kesukaran, maka bertaubatlah 
kamu daripada dosa-dosamu, bimbing dan tuntunlah jiwamu, kerana 
sesungguhnya Allah tidak akan menganiayai hamba-hamba-Nya. 

Ingatlah kamu akan kematian dan apa-apa yang akan berlaku 
selepasnya. Ingatlah kamu akan Allah dengan segala perhitungan dan 
pandangan-Nya kepadamu. Perhatikanlah...! Sampai bilakah tidur lena 
ini...? Sampai bilakah kebodohan dan pergelutan dalam kebatilan ini dan 

7. Mengandungi erti agar manusia menghindari kemaksiatan dan melakukan ketaatan kepada 

Allah. 

selalu bergelumang dengan hawa nafsu, kesombongan dan kerosakan...? 
Mengapa kamu tidak membiasakan diri dengan beribadah kepada Allah 
al-Haq dan mentaati syariat-Nya...? Ketahuilah, bahawa ibadah itu akan 
meninggalkan pelanggaran sempadan yang sudah digariskan-Nya 
untukmu. Mengapa kamu tidak membiasakan diri dengan al-Quran dan 
al-Sunnah...? 

Wahai hamba...! Janganlah kamu bergaul sesama manusia dengan 
kebutaan, kebodohan dan kelalaian. Pergaulilah mereka dengan 
pandangan hati (bashirah), pengetahuan dan kewaspadaan. Apabila 
kamu melihat sesuatu perbuatan yang terpuji dari kalangan mereka, 
maka ikutilah. Sebaliknya apabila kamu melihat sesuatu yang tidak baik 
menurut penilaianmu, maka jauhilah mereka dan hindarilah mereka 
daripada pergaulanmu. 

Kamu berada di dalam kelalaian yang menyeluruh terhadap Allah. 
Peliharalah jiwamu agar sentiasa terjaga dan ingat kepada-Nya. 
Peliharalah dirimu agar selalu berhubungan dengan masjid dan banyak 
berselawat kepada baginda Rasulullah s.a.w., kerana baginda pernah 
bersabda, yang berbunyi: 



Ertinya: 

"Seandainya turun api dari langit, maka tidak adayang akan selamat 
dari api itu, melainkan orangyang selalu ke masjid." 


Jika kamu tidak mempunyai semangat untuk menunaikan solat, 
bermakna kamu telah memutuskan hubunganmu dengan Allah al-Haq. 
Kerana itu, Rasulullah s.a.w. bersabda, yang berbunyi: 

Ertinya: 

"Ketika yang paling dekat antara hamba dengan Tuhannya ialah 
ketika seseorang itu melakukan sujud." 

(Riwayat Bukhari dan Muslim) 

Hinakah kamu...! Berapa banyakkah kamu sudah menolak dan 
mengambil keringanan...? Seorang penolak itu adalah pengkhianat. 
Semoga kita melakukan tanggungjawab dan kewajipan kita, bergantung 

kepada ijmak, dan bersikap ikhlas dalam semua perbuatan kita, nescaya 
kita akan selamat dari ancaman Allah. Maka bagaimanakah apabila 
kita berani mentakwil dan menolak 'azimah (hukum asas), kemudian 
mengambil kemudahan atau keringanan (rukhsah] yang dihadiahkan 
kepada kita, maka akan hilanglah ‘azimah dan akan hilang pula orang- 
orang yang memiliki pengetahuan dalam hal itu. Ini suatu yang tidak 
mungkin berlaku. 

Masa kini adalah masa orang mengambil keringanan (rukhsah], bukan 
masa untuk melaksanakan hukum-hukum syariat yang asasi (‘azimah]. 
Masa kini adalah masa riya’, (8) munafik dan mengambil harta tanpa jalan 
kebenaran. Ramai orang yang solat, puasa, menunaikan haji, membayar 
zakat dan melakukan sesuatu kebaikan demi seorang makhluk, bukan 
demi Khaliq. Dengan demikian, maka jadilah penduduk bumi ini sebagai 
lubang makhluk yang lebur dalam makhluk lain. 

Ingatlah...! Tanpa adanya Khaliq, maka semua penduduk bumi ini 
mempunyai hati yang beku, namun ia mempunyai nafsu dan kesombongan, 
yang bergerak memburu harta dan kemewahan semata-mata. Hidupnya 
suatu hati itu ialah apabila dia telah keluar daripada makhluk dan berdiri 
bersama Allah secara maknawi (abstrak]. Kerana suatu perangkaan 
tidak mungkin ditampilkan dalam kedudukan ini. Hidupnya hati dengan 
mengikut perintah Allah, menjauhi larangan-Nya, sabar bersama-Nya atas 
segala cubaan dan dugaan yang diberikan-Nya, atas qadha' dan qadar-Nya. 

Wahai hamba.J Serahkanlah kepada-Nya segala sesuatu yang sudah 
ditentukan-Nya, kemudian berdirilah bersama-Nya sesudah itu. Setiap 
sesuatu itu memerlukan asas, kemudian di atasnya berdirilah bangunan, 
lantas tetaplah dalam keadaan demikian sepanjang waktu, baik siang 
mahupun malam. 

Celakalah engkau...! Berfikirlah engkau mengenai masalah dan 
urusanmu, dan berfikirlah engkau mengenai hati. Apabila kamu melihat 
bahawa dirimu mempunyai kebaikan, maka bersyukurlah engkau kepada 
Allah, sebaliknya apabila kamu melihat keburukan, maka bertaubatlah 
engkau kepada-Nya. Dengan tafakkur itu akan hiduplah agamamu dan 
akan matilah syaitanmu. Oleh yang demikian dikatakan: 

"Berfikir sesaat lebih baik daripada beribadah selama setahun." 


8. Menunjuk-nunjukkan kelebihan, kebaikan dan amalan yang dilakukan oleh seseorang kepada 
orang lain. 

Wahai umat Muhammad s.a.w.J Bersyukurlah kamu kepada Allah, 
kerana Dia mahu menerima amalmu walaupun sedikit, dibandingkan 
dengan amal orang-orang yang terdahulu daripada kamu. Kamu adalah 
umat yang terakhir, tetapi kamu adalah umat yang pertama di hari kiamat 
kelak. 


Barangsiapa yang benar di antara kamu, maka tiada kebenaran yang 
akan menandinginya. Kamu adalah para pemimpin, sementara umat yang 
lain adalah rakyat kamu. Kamu adalah orang yang selamat, selama kamu 
tidak duduk dalam lingkungan nafsu, kesombongan dan perangai yang 
tidak benar. Sebaliknya kamu adalah golongan yang tidak selamat dan 
tidak akan ada kebenaran bagimu, selama kamu berebut apa yang ada 
di tangan makhluk, untuk menarik perhatian mereka dengan sifat riya’ 
dan kemunafikanmu. Kamu tidak akan selamat selama dalam batinmu 
terselit suatu kepercayaan kepada Allah. 


Ya Allah...! Berilah kami keselamatan dan ketenangan bersama-Mu.J 


ilij Aj \$jf\ CjI* Tajj 

Ertinya: 

"Ya Tuhan kami, berilah kami kebaikan di dunia dan kebaikan di 
akhirat, serta peliharalah kami daripada seksaan api neraka." 

(Al-Baqarah: 201) 

